Samuel Ferguson

Samuel Ferguson (Belfast, 1810eko martxoaren 10a – Howth 1886ko abuztuaren 9a) irlandar olerkari, abokatu eta antikuarioa izan zen. Irlandako mitologiarekiko eta Irlandako antzinako historiarekiko zuen interesa zela eta, William Butler Yeatsen eta Irlandako literatur berrikuntzako beste olerkari batzuen aitzindaria izan zen.

Belfast Academy eta Belfast Academical Institution-en ikasi zuen. Gero Dublinera joan zen zuzenbidea ikastera Trinity Collegen. 22 urte zituenetik idazten hasi zen eta Blackwood's Magazine eta Dublin University Magazine aldizkarietan kolaboratu zuen.

Dublinen finkatu zen abokatutzan aritzeko eta 1846an bira bat egin zuen Europako museo, liburutegi eta aztarnategi arkeologikoetan zehar.

Poesia ez ezik, antigoaleko gauzei buruz ere idatzi zuen. 1863an megalitoak ikastera bidaiatu zuen eta Ogham Inscriptions in Ireland, Wales, and Scotland izeneko liburua idatzi zuen. 1872an lan nagusia argitaratu zuen, Congal poema luzea. 1882an Irlandako Errege Akademiako lehendakari hautatu zuten.

 Lanak 
 Lament for the Death of Thomas Davis, 1847
 Aideen's Grave, 1858
 Lays of the western Gael: and other poems, 1865
 Cashel of Munster, 1867
 The Coolun, 1867
 Dear Dark Head, 1867
 Poems, 1880
 Congal, 1872
 Shakespearean Breviates, 1882
 Ogham inscriptions in Ireland, Wales, and Scotland, 1887
 The Poetry of Sir Samuel Ferguson, 1887
 Lays of the red branch, 1897
 Poems of Sir Samuel Ferguson, 1918

 Kanpo estekak 

Kategoria:Belfastarrak
Kategoria:Irlandako abokatuak
Kategoria:Irlandako poetak